โบรกฯ ตบเท้าอัพเป้า CBG ใหม่อัพไซด์พุ่ง ฟันธงผลงานไตรมาส 4 ทำนิวไฮต่อ
โบรกฯ ตบเท้าอัพเป้า CBG ใหม่อัพไซด์พุ่ง ฟันธงผลงานไตรมาส 4 ทำนิวไฮต่อ
โบรกฯ ตบเท้าอัพเป้า CBG ใหม่อัพไซด์พุ่ง ฟันธงผลงานไตรมาส 4 ทำนิวไฮต่อ
2 ธ.ค. 2562

“ข่าวหุ้นธุรกิจออนไลน์” ทำการสำรวจข้อมูลและบทวิเคราะห์หุ้น บริษัท คาราบาวกรุ๊ป จำกัด (มหาชน) หรือ CBG หลังนักวิเคราะห์หลายสำนักมองว่า แนวโน้มผลงานไตรมาส 4/62 จะปรับตัวขึ้นทำจุดสูงสุดต่อเนื่องจากไตรมาส 3/62 และจะเติบโตขึ้นต่อเนื่อง จากยอดขายในต่างประเทศ
โดยนักวิเคราะห์ บล.เคทีบี (ประเทศไทย) ระบุในบทวิเคราะห์ แนะนำ “ซื้อ” CBG และปรับราคาเป้าหมายปี 2563 เป็น 123 บาท/หุ้น อิง PER ปี 2563 ที่ 38 เท่าจากเดิม ที่ 102 บาท (อิง PER ปี 2563 ที่ 38 เท่า) เนื่องจากมีการปรับกำไรสุทธิขึ้น มองว่า PER ที่ 38 เท่า เป็นระดับ PER ที่เหมาะสม โดย CBG กำลังก้าวสู่วัฏจักรการเติบโตรอบใหม่คาดผลประกอบการที่ดีขึ้นอย่างชัดเจนตั้งแต่ปี 2563 เป็นต้นไป
ทั้งนี้มีมุมมองเป็นบวกมากขึ้นต่อ Outlook ของ CBG โดยมีประเด็นสำคัญดังนี้ ตั้งเป้ารายได้ปี 2563 โต 20% เมื่อเทียบจากปีก่อน จากรายได้ต่างประเทศมากกว่า 20% และในประเทศมากกว่า 10% เมื่อเทียบจากปีก่อน จากการเพิ่ม Market Share และออก New Products 2-3 SKUs และ Gross profit margin (GPM) ของ Branded own จะขยายตัวต่อเนื่อง ขึ้นเป็น 48.6%-49.6% (จากไตรมาส 3/62 = 45.6%) จากต้นทุนวัตถุดิบที่ลดลง และ utilization rate ของ ACM (โรงงานกระป๋อง) และ APG (โรงงานขวดแก้ว) ที่ขยายตัว จากการเริ่มผลิตและขายขวดเบียร์ให้ผู้ประกอบการรายอื่น รวมทั้ง ICUK ขาดทุนไม่เกิน 10 ล้านปอนด์ (2019E ขาดทุน =  12 ล้านปอนด์)
อีกทั้งปรับประมาณการกำไรสุทธิ 2562 ขึ้น 11%  และปี 2563 ขึ้น 20% เพื่อสะท้อนผลประกอบการไตรมาส 3/62, outlook ของรายได้และ GPM ที่ดีกว่าคาด โดยประเมินกำไรสุทธิปี 2562 อยู่ที่ 2,503 ล้านบาท (โต 113% เมื่อเทียบจากปีก่อน) และปี 2563 อยู่ที่ 3,228 ล้านบาท (โต 29% เมื่อเทียบจากปีก่อน) และยังคงเลือก CBG เป็น top pick ของกลุ่ม Food &amp; Beverage
ส่วน นักวิเคราะห์ บล.ฟินันเซีย ไซรัส ระบุในบทวิเคราะห์ แนะนำ “ซื้อ” หุ้น CBG ราคาเป้าหมาย 107 บาท/หุ้น คาดในระยะสั้นแนวโน้มกำไรไตรมาส 4/62 ยังสดใสต่อเนื่อง จากพัฒนาการของอัตรากำไรขั้นต้นที่โดดเด่น เบื้องต้นคาดโต 6.6% เมื่อเทียบจากไตรมาสก่อน และโต 52% เมื่อเทียบจากปีก่อน อีกทั้งคาดว่ากำไรสุทธิปี 2562 จะเติบโตสูง 114.4% เมื่อเทียบจากปีก่อน ทำจุดสูงสุดใหม่ และคาดโตต่อเนื่องในปี 2563 ราว 23.4% เมื่อเทียบจากปีก่อน
ด้าน นักวิเคราะห์ บล.ทิสโก้ ระบุในบทวิเคราะห์ แนะนำ “ซื้อ” หุ้น CBG ปรับราคาเป้าหมายขึ้นเป็น 99 บาท/หุ้น จาก 87.50 บาท สะท้อนผลประกอบการที่คาดจะเพิ่มขึ้นในปีนี้จากอัตราทำกำไรที่เพิ่มขึ้นและการลดค่าใช้จ่ายในอังกฤษลง อย่างไรก็ตามยอดขายในจีนและอังกฤษยังคงต้องใช้เวลาในการสร้างยอดขายเนื่องจากการแข่งขันที่รุนแรงและการทำแบรนด์ให้เป็นที่นิยม
ทั้งนี้ บล.ทิสโก้ ปรับประมาณการใหม่คาดกำไรสุทธิเพิ่มขึ้นจากคาดการณ์เดิมในปี 2562-2563 เพิ่มขึ้นจากคาดเดิม 13% และ 17% ตามลำดับ จากการปรับมาร์จิ้นที่เพิ่มขึ้นเป็นหลัก คาดยอดขายในประเทศทรงตัวเพิ่มขึ้นเล็กน้อย 0-3% จากตลาดเครื่องดื่มพลังงานในประเทศเริ่มอิ่มตัว คาดรายได้จาก RTD Coffee ยังคงแข่งขันรุนแรงและคาดการรับจ้างส่งสินค้าผ่าน Cash Van เพิ่มขึ้นจากจำนวนสินค้าที่เพิ่มขึ้น